mteb/NusaParagraphEmotionClassification huggingface dataset:
Pas eyang putri seko bapakku sedo, sing ono neng kono kui paklikku. Anake eyang sing jogo dheweke kui mung paklike kui. Bapakku wis ora ono. Ono anak sing lagi nyambut gawe neng luar kota lan anak sing sijine kui lara stroke dadi ora iso neng endi-endi. Jarane pakliku sing ngancani, eyang sedo bar salat subuh. Dheweke lagi jipuk banyu putih neng buri, pas balik ngerti-ngeti eyangku wis ora napas meneh. Ngerti kui, paklikku kaget. Dheweke ngabari wong-wong omahe kondisine eyangku. Pas dheweke nelpon aku arep ngabari kui, aku iso ngerungoke swarane sing isih gemeteren. Aku ora ngebayangke yen aku sing ono neng posisi paklike aku bakal sepanik opo.
Trauma yaiku perkoro sing utowo dampak sing ditimbulno polahe ono perkoro sing garai wmosine wong sampek notok tapi ora iso ngatesi. Nah trauma nag waktu cilik yaiku perkoro sing biyen cilike iku dadekno wong iku maeng sampek keweden utowo saking wedine ambek perkoro iku maeng. Jarene wong biyen perkoro iku maeng iso dadekno sawanen nag ora dijemokno ambek perkoro iku. Lah sing dadekno trauma nag waktu cilik yo macem, ono sing pas waktu cilik iku, digetak ambek diwedeni, terus ono sing ditabok ambek kewan, ambek liyan-liyane. Dadi akeh perkoro sing dadekno utowo sing dadi sebabe trauma nag waktu cilik terus kegowo sampek gede yo ono.
Ana salah sawijing film sing nggambarake kerugiane urip dewean. Film seri saka Korea iki judule Move to Heaven. Film iki nyeritakake petugas sing ngurusi wong sing seda lan urip dewean. Film sing akeh penggemare iki tayang ning Netflix tahun 2021. Petugas iki nduwe sindrom autis lan kerja karo bapake ning bisnis pengurusan wong seda. Banjur pas bapake seda, sing ngganteni paklike sing mantan petarung bela diri. Film iki nyeritakke urip wong Korea sing ora duwe keluwarga lan ora gelem nikah utawa duwe anak. Ning film iki uga ana cerita-cerita kepiye hubungan wong loro iki kanggo ngadepi tantangan kerja sing akeh sentimene.
Koncoku iku tau ngandani, nag awakmu iku isin ambek gawe klambi sing ora sengojo kembar ambek wong liyo, yo awakmu gawe jaket ae, soale arang wong sing duwe jaket podo. Tapi masio podo iku biasane ora masalah polahe ancene jaket kembar iku wes lumrah. Tapi nag ancene ora kabotan ambek perkoro iku maeng yo ora masalah. Dadi iku maeng anjuran teko koncoku sing tau ngalami kawe kalmbi kembar ambek wong sing ora dikenal. Jarene deke iku yo isin se, soale ora wong sing dikenal, nag ancene wong sing dikenal yo bakal ora isin soale wes ngerti. Mangkane ben ora isin ambek ora bingung nag ngadepi klambi sing podo ambek wong liyo, ojo lali gowo jaket gawe nutupi iku maeng.
Dino iki aku dijak mlaku-mlaku karo mbak Ocha ambek mbak Ida. Awale awak dewe mek nongki nang Foodcourt. Enak-enak ngobrol, moro-moro klambine mbak Ocha kemoncrotan saos. Mergo risih, mbak Ocha langsung ngejaki gawe nggolek klambi anyar. Aku ambek mbak Ida melu ae. Pas nang toko klambi, mbak Ocha nggolek-nggolek klambi sing ukurane gede. Moro onok mbak-mbake sing ngampiri dan takon nggolek klambi ukuran opo. Mbak Ocha ngomong ukuran XXL. Mbak iku langsung ngomong gak onok. Mbak Ocha takon maneh, klmabi endi sing onok ukuran XXL. Ndilalah mbak iku mau tambah ngomong nek toko iki gak nyediakno klambi gawe wong gembrot koyok mbak Ocha. Aku ambek mbak Ida langsung mlongo, dan mbak Ocha sing kelewat emosi langsung ngelokno balik, “Owalah cungkring kakean cangkem” dan sampe dungakno toko iku cepet kukut. Mbari ngono aku ambek mbak Ida diseret metu karo mbak Ocha.
Nag jareku kleru nyelok wong iku asline rodok ngisine se, opo maneh iku nag kedaden nang panggonan sing akeh wonge. terus deke iku ambek konco-koncone yo tambah isine pol. Tapi nag jarene koncoku iku asline yo biasa ae seng penting mari keleru iku langsung jaluk sepuro ambek ngomong nag salah uwong. Soale asiki iku ono wong sing salah nyeluk tapi isek diterusno wae ben ora ketok nag salah wong padal sing dijak ngomong iku ora kenal. Nah nag koyok ngunuku opo gak tambah ngisin-ngisine wong liyo ambek awake dewe. Wes ketok keliru isek diterusno sampek suwe. Terus durung karoan wong iku maeng yo enak ambek waktu sing diserobot iku maeng.
Adil iku berarti ndeleh sesuatu nang panggone. Adil iku berarti gak abot sebelah, gak memihak, utowo madakno sing siji karo sing liyo. Berlaku adil iku berarti memperlakukan hak karo kewajiban dengan seimbang, gak mihak, dan gak ngerugikno pihak ndi ae. Dadi wong sing adil iku berarti uwong sing sikap sing gak memihak nang ndi ae kecuali nang kebenaran, guduk berpihak nang konco, suku, bangsa, utowo agama. Pokok endi sing tepak, iku sing dibelo, dan iku kudu objektif. Sikap adil iku identik karo perilaku ambek omongan sing konsisten. Nek uwong wes dicap adil karo wong liyo, pasti wong iku bakal didelok apik.
Ora gampang duweni kaluwarga sing wis pisah dhewe-dhewe. Iki uga dialami karo kancaku, Jihan. Ndek wulan wingi, Jihan dikabari kalo kaluwargane yen Bapak lan Ibune akhire mutusake kanggo pisah amarga wis ngerasa ora pas kanggo urip bareng-bareng. Ning omahe, klambine Bapake wis diusungi. Bapake mulih ning omah asline yaiku ing daerah Salatiga. Yen Ibune pancet manggon ana ing omah sing saiki. Jihan mung bisa pasrah. Dheweke uga wis diwenehi pilihan kanggo melu Bapak utawa ibu. Jihan milih kanggo melu Ibu wae. Sakjane Jihan ya sedih, nanging dheweke mung bisa donga supaya wong tuwane bisa tetep urip bagya senajan wis ora bareng maneh.
CPR yaiku salah siji cara nulungi pasien sing ngalami henti jantung. CPR kuwi singkatan saka cardiopulmonary resuscitation uga biasane dikenal nganggo istilah RJP (resusitasi jantung paru) ning bahasa Indonesia. CPR iki kalebu salah siji pertolongan marang situasi sing gawat darurat. Tujuan CPR iki mbalekake kemampuan napas para pasien lan uga mbalekake tekanan darah amarga henti jantung lan gagal napas sing luwih saka 8 lan 10 menit iki bisa marai kerusakan otak lan bisa ana potensi kematian sing luwih gedhe. Ben luwih efektif, CPR iki bisa dilakoni 2 wong. Pembagian tugase yaiku siji tugase kompresi jantung lan liyane mbuka dalan napas.
Aku pas kuliah ngerusake buku sing paling tak senengi. Sebenere, buku kui ora rusak-rusak banget. Bentuke isi koyo buku lan tulisane isih iso kewoco nanging wis ora wangun meneh yen didadeke koleksi. Pas kui udan, aku lagi lungo karo katingku tuku keperluan pentas. Mergo udane ora rampung-rampung, awak dhewe mutuske nrabas udan senadyan aku ora gowo jas ujan. Tekan kampus, aku lansung buka tasku nyobo nyelametke barang-barangku. Sayange, buku kui wis kebacut teles. Bagian duwur karo ngisor kui wis luntur. Bejone, tulisane kui isih iso kewoco. Paling tinta tulisan neng duwur karo ngisor kui rodo luntur sitik. Sampule kui uga rodo dadi luntur. Padahal kui buku sing ora iso tuku neng jobo, soale sing nyetak mung dosenku tok.
Ana tradisi keluarga muslim sing wajib lan isih dipertahanke kanthi jaman saiki. Tradisi kuwi arane akikah. Akikah iki wujud rasa sukur marang Gusti amarga bayi lahir sehat lan ora ana kendala. Tradisi iki biyasane bisa dilakoni bar bayi lair utawa dina kepitu. Acara akikah iki dilaksanakake bareng karo njenengi anak. Aturan kanggo akikah iki sing disembelih kudu wedhus lan ora oleh ternak liyane. Kanggo putra nyembelih 2 wedhus, lan yen putri nyembelih 1. Wayah akikah iki ya dibarengake karo ndunga lan cukur rambut bayi kanggo simbol sedekah. Akikah iki wajib dilaksanakake amarga jare bisa nebus sedekah kanggo bayi ing awal panguripane.
Jaman modern saiki akeh wong sing gunakno isu sarak kanggo politik ben akeh oleh suaro nang pemilu utowo pengen mecah persatuan antar kelompok. Nag jareku srengen polahe ngunuku ancene ora apik, opo maneh kabeh suku, agama, ambek budaya mesti ngulangi masalah kerukunan ambek persatuan. Nag ancene ono masalah ngunuku kudune didelok disek bener opo ora masalah SARA maeng. Soale nag cuman omongan sing ora jelas sumbere iku iso dadekno roso mangkel nang ati terus awak dewek gampang diade ambek golongan liyane. Kudune awak dewek kabeh sing urip nang negoro sing duwe pirang-pirang agama, suku, ambek budaya kudu ngerti masalah koyok ngeneki.
Yen awak dhewe sok-sok tetep kaget lan ono rasa ora nyangka yen bojone dhewe metheng. Padahal, awak dhewe wis secara sadar ngelakoke hubungan seks sing ono kemungkinan gawe bojone dhewe kui metheng. Sak durunge ngelakoke tes, awak dhewe uga iso delok tanda-tandane. Sing kesiji, bojone awak dhewe haid telat seko siklus sing biasane. Sing keloro, bojone dhewe kui kerep mual utowo mukok, terutama pas wektu isuk. Sing ketelu, bojone awak dhewe luwih kerep pipis timabange biasane. Sing kepapat, bojone dhewe kui luwih gampang ngeroso kesel lan dadi ngantukan terus. Sing kelimo, lan sing paling jengkel kui, bojone dhewe suasana atine gampang berubah utowo dadi luwih sensitif. Dhewke iso muring-muring neng perkoro cilik sing biasane biasa-biasa wae.
Salah siji tipuan sing paling gedhe ning dunya yaiku ramalan kiamat ning taun 2012. Ramalan iki akeh diprediksi karo kalender tradisional kaya kalender Sumeria, kalender Cina, kalender Maori, lan uga kalender liyane. Ana siji kalender yaiku kalender hitung panjang sing tanggale mandhek ning tanggal  21 Desember 2012 lan diidentifikasi dadi dina akhir kiamat. Sing paling terkenal ning 2012 yaiku teori babagan Planet Nibiru, yaiku planet sing dadi kembarane planet bumi. Planet iki bakal nabrak bumi. Amarga kuwi, ning taun 2012 iki uga ana film sing nggambarake keadaane kiamat ning taun 2012. Ramalan iki dadi tipuan sing paling gedhe lan marai wong kaget uga bingung.
Jedhing kuwi dadi panggonan sing bisa nduduhake karakteristik wong sing nduweni omah, kaya misale yen jedhinge kuwi jorok lan jarang diresiki, kamangka bisa disimpulake yen wong sing ana ning omah kuwi uga ora peduli marang karesikane awak lan panggonan urip. Kamangka, jedhing iki kudu digatekake, salah sijine yaiku penataan lan kondisi keramik ning jedhing. Keramik jedhing iki kena cairan lan sering ana kontak marang barang sing najis. Banjur keramik iki kudu disikat kanthi resik lan ngilangi saka lumut-lumut ben ora lunyu. Kanggo ngilangi nyamuk lan kewan cilik, sawang laba-laba iki dadi bisa dadi panggon ndhog kewan-kewan kuwi lan uga bisa nularake penyakit.
Trauma sing dirasa pas cilik kadang bisa metu maneh senajan kene wis gedhe. Yen trauma iki sayah suwi sayah nganggu kegiatan saben dina, ana apike kanggo ngikuti cara iki. Nomer siji, yen wis dirasa ora kuwat ngadepi trauma iki luwih apik priksa ning psikolog. Ning kono bakal diewangi kanggo ngadepi trauma lan bakal diewangi kanggo terapi. Nomer loro, yen misal liwat terapi ora bisa waras, biasane bakal diwenehi obat karo psikiater kanggo diombe supaya bisa ngilangin rasa keweden sing nemen banget nalika trauma iki teka. Sing terakhir yaiku aja lali dunga marang Gusti supaya dikuatna kanggo ngadepi trauma iki sing bisa metu kapan wae.
Hadiah kuwi bisa dadi cara nyenengake uwong. Sing paling seneng yaiku yen nampa hadiah sing ora disangka kaya sak liyane dina ulang taun. Mesti ana rasa kendheg nanging ya ana rasa bungah. Hadiah iki uga bisa dadi penyemangat lan bukti yen ana wong sing ngewenehi perhatian lan welas asih, salah sawijine guru. Yen arep ngewenehi kado, usahake bapak lan ibu guru ana ning kondisi sing normal lan ora ngalami kedadian apa-apa. Banjur golek informasi barang apa sing paling dibutuhake karo bapak lan ibu guru. Yen wes ana informasi, banjur bisa urunan ben ora kabotan mbayar utawa tuku kado. Kaping terakhir, yaiku ngewenehi kado ning wektu sing pas yaiku rampung pelajaran utawa istirahat.
Kadang wong iku mikire seje-seje nang perkoro sing diadepi nang ngarepe. Ono sing nganggep perkro iku ngisini, ono sing nganggep perkoro iku biasa ae. Nah perkoro sing dianggep ngisini iku yo macem-macem, karek wonge sing mikir ambek ngadepi maeng iku opo, nag ancene deke iku nganggep perkoro sing diadepi iku maeng ora ngisin-ngisine contohne ngentut sing basine ora ukur nang jero bis sampek wong pinggire kebasinen iku biasa yo bakal dadi perkoro sing biasa ae, tapi nang nganggep perkoro iku maeng dadi perkor sing ngisin-ngisine yo bakal dadi perkoro sing eleke megilan, masio iku maeng ora nang panggonan rame koyok ngunuku yo bakal tetep ngisini.
Aku tau moro-moro digepuk ambek koncoku pas ngombe banyu teko ngguri. Mari ngunu ake yo mesti mangkel ambek srengen, karo koncoku sitoke ngomong "ojo sampek srengen yo polahe bocahe maeng ora ngerti nag awakmu maeng ngombe". Akhire aku ora sido srengen. Mari ngunu kabeh wong sikolog yo akeh sing nganjurno nag ono perkoro opo ae ojo sampek marakno awakmu srengen soale iso dadekno pikiranmu ora iso mikir. Terus mari ngunu polahe srengen sing jenege tensi darah yo mesti munggah sing akhire iso dadekno darah tinggi. Nag wes dadi darah tinggi iso dadekno stroke, ambek sakteruse. Mangkane Kabeh tokoh agama utowo adat mesti nganjurno ojo gampang srengenenan utowo ngamukan.
Senadyan, khewan-khewan sing ono neng panggon sembeleh kui wis diiket nganggo tali tambang, awak dhewe tetep kudu ati-ati. Pas bakdo idul adha kui mesthi ono akeh khewan sing diiket neng cerak masjid utowo panggon sing dadi tempat sembeleh. Khewan sing biasane ono neng kono kui sapi lan wedus. Sing paling bahaya lan kudu awak dhewe gateke kui sapi. Soale, khewan kui duwe awak sing paling gedhe lan dheweke iso gajul nganggo sikil burine. Makane kui yen awak dhewe lagi liwat neng burine kudu ngati-ati. Awak dhewe iso kegajul lan balunge awak dhewe iso patah mergo kui. Khewan kui medeni banget soale, awak dhewe ora ngerti kapan dheweke bakal ngegajul wong sing neng burine.
Aku nduwe kanca sing usil banget lan uga sering ngerjani wong. Jenenge Abdi. Abdi iki seneng banget marai wong kebingungan. Salah siji korban usile Abdi iki yaiku mahasiswi anyar sing melu acara malam keakraban. Abdi iki salah siji bocah kepanitiaan ning divisi perlengkapan. Dekne teka dhisik ning penginepan lan ngecek kabeh persiapan. Nakale, dekne ngijolake tengeran jedhing kanggo putri lan tengeran kanggo putra. Pas para peserta teka, dekne ngakak kemekel amarga para mahasiswi bingung jedhinge ana urinoar nanging ora ana jedhing biasa. Banjur bocah-bocah iki kisinan lan Abdi diseneni karo ketua panitia. Nanging kuwi ya dadi guyonan sing paling diiling saka malam keakraban.
Pas aku dolan nang pasar malem sing ono nang Kampung Inggris, aku dijak tuku jajan karo koncoku. Nah bocahe iku oleh jajan ora karoan pokoke opo sing disenengi mesti dituku. Aku sing ancene ora sepiro jajan yo mok delok tok mergo jajanane ora karoan. Terus mergo kewoan gowo tibake getoke bocahe iku maeng cicir nang lemah ambek jibrat ora karoan. Bocahe langsung piye ngunu mergo panganan sing disenenge maeng endute ora karoan. Terus aku sing ngerti yo ngomong "mangkane ati-ati ben ora cicir". Terus bocahe maeng iku jawab nag deke iku paling jember ambek panganan sing endut soale terus eman mergo ora kenek dipangan.
Saben isuk bunga diterna ibune ning sekolah . amarga omah e bunga ning jakarta melu bapak e pindah nggon kerjoan dadine budal sekolah saben dino mesti macet. mangkane bunga ditangekno ibune isuk pol ben ora kari sekolah e . ibune mesti moreng-moreng ning bunga yen bunga ora gelem tangi isuk. jarak e sekolahane bunga iki adoh pol mangkane kudu numpak montor. ora mung wayah budal sekolah macet e dalan iku nanging wayah mulih sekolah yo macet pol ditambah panas e jakarta entak entak ning sirah . bunga lan ibune kudu sabar sabar yen urip ning kawasan jakarta wis pasti ono sing jenenge macet.
Cerita ketemu idola kuwi pancen cerita sing ora bisa dilalekake. Pas aku ning Korea lan melu festival, aku ngeliwati salah sawijining wong sing mirip banget karo penyanyi PSY, yaiku penyanyi Korea sing terkenal saka lagu "Gangnam Style". Wong kuwi nduwe esem sing kalem lan ora katon sombong. Jebul pas arep balik, aku ndelok wong kuwi munggah panggung lan tibake kuwi PSY temenan. Aku ora nyangka amarga aku bisa sepanggung karo PSY masio ora kolaborasi. PSY kuwi terkenal ning Korea amarga lagune sing semangat lan penak kanggo jogedan. PSY uga duwe agensi sing maju lan disenengi wong akeh. Sesuk yen ana rejeki, aku pengen ketemu karo PSY maneh lan njaluk foto.
Jin utowo hantu iku paling sering ganggu menungso iku pas wong lagi turu. Diganggune iku isok teko ngimpi sampe marai wong iku tindihen. Awak dewe sebagai wong muslim isok ngelakoni hal-hal tertentu ben gak diganggu pas turu. Onok beberapa cara. Siji, ojok lali wudhu pas kate turu. Loro, turu madep kiblat. Telu, moco dungo-dungo sing akeh. Dungo iku meliputi teko dungo kate tuku, syahadat, ayat kursi, Al-Fatihah, An-Nas ping telu, Al-Falaq ping telu, Al-Ikhlas ping telu, dungo gawe wong tuwo, ambek dungo gawe dunyo akhirat. Iku mau cara-cara sing isok dilakoni gawe awak dewe wong muslim sak durunge turu ben gak dinganggu jin utowo hantu.
Kacilakaan mobil utowo montor kui neng dalan pancen medeni. Ora ono wong sing gelem dadi korban. Wong sing delok wae wis ngeroso ngilu opo meneh sing langsung ngerasake. Penyebabe kacilakaan kendaaran kui iso disebabke seko kendaraane dhewe. Kendaaran, mobil lan montor, sing kurang apik iso nyilakake pengandarane lan wong liyo. Sing iso nyebabke kecalakaan kui salah sijine rem sing ora pakem. Pengendara pas lagi delok dalan sing bahaya dadi ora iso ngerem mendadak utowo ngerem darurat. Sak liyane kui ora nganggo koco spion sing bener kui uga iso marake kecelakaan. Terus ban sing gundul kui uga gawe ora stabil kendaraane awak dehwe dadi gampang tibo.
Sing diarani sedeh polahe urip dewe iku macem-macem. Ono sing temen-temen urip dewe koyok wong ora duwe keluarga, Ono sing campur wong akeh tapi rumongso urip dewe, ambek ono sing ngarani nag deke iku urip ijen padahal akeh kancane nag pinggire. Dadi sing darani sedeh urip dewe iku karek wonge sing ngelakoni ambek wong sing nag pinggire sing wani ngarani nag wong iku maeng urip ijen. Soale kabeh iku maeng karek lingkungan sosiale sing garai wong iku maeng ngalami kesedehan urip dewe. Mangkane kadang ono wong sing akeh koncone tapi deke iku koyok-koyok urip ijen soale koncone akeh sing ora ngregani wong iku, mboh polahe sifate sing elek, utowo polahe wonge aneh yo ora ero.
Dino iki, aku dijaki dulurku gawe nang Ramayana. Mergo awak dewe gak onok sing nduwe SIM, akhire awak dewe berangkat numpak angkot bareng-bareng. Engkok bakal transit gawe ganti angkot nang Ramayana ne, dadi engkok mandek nang ngarep SPBU buru ngetem angkot arah Ramayana. Pas aku ndelok SPBU, aku langsung nyaut ‘kiri pak!’ dan langsung digepuk karo dulurku. Jarene guduk SPBU sing iki, tapi sing sijine maneh. Aku langsung isin puol. Opo maneh saiki angkote temenan mandek. Terus mergo gak onok sing mudun, akhire onok ibu-ibu sing ngalah dan mudun nang kono. Aku sing wes isin pol mek isok nunduk mbasio dulurku wes ngguyu kemekelen mergo kebodohanku.
Aku tau jumbul mergo delok film terus moro-moro iku langsung metu raine kuntilanak. Neg tak pikir asline iku yo ora medeni lok, tapi sing garai maleh jumbul iku suasana sing digeleh nang film iku maeng sing garai dek-dekan terus marakno pikiran iku plas-plas, terus langsung wet ditokno raine kunctilanak sing medeni, nag ngunu masio wong sing kendele megilan yo tetep jumbul-lah. Apomaneh sing koncoku sing nang pinggerku moro getak sisan yo tambah dredeke pol lah aku. Wes jumbul polahe delok raine kuntilanak maeng terus digetak sisan. Yo asline nag jumbul sing kenemenen iku yo ora apik soale iso dadi gilamen sing ora mari-mari akhire dadi trauma.
Bayar zakat iku dadi salah siji teko limang rukun islam sing wajib dilakoni. Onok rong jenis zakat, yaiku zakat fitrah karo zakat mal. Zakat mal iki zakat sing wajib ditokno ambek wong sing memenuhi syarat. Nang Indonesia, zakat mal iki identik karo tabungan, duit, perdagangan, emas, utowo perak. Wong nek wes nduwe harta sing nilaine setara karo 85 gram iku wes wajib gawe ngetokno zakat mal. Zakat mal iki ditokno pisan sak tahun. Gawe awakmu sing nduwe harta berlebih dan wes mencapai nisab e, ojok lali gawe zakat mal lho rek. Hukume iku wajib, dadi nek gak ngelakoni awakmu bakal duso.
Wong sing wedinan nag ambek banyu biasane iku ora iso ngelangi, nah kanggo wong sing ngunuku ancene dikongkon ngulinakno ambek banyu ben ono opo-opo iku ora kagok, opo maneh nag nang daerah sing ancene rawan  karo banjir, yo tambah disarannno latihan ngelangi ben tatak ambek ora wedian. Ket jaman biyen sing jenenge ngelangi iku mesti disaranno karo wong tuo ben iso ngadepi bencana sing jenenge banjir mergone nag ora ngunu engko bakal kewoan nag ono perkoro koyok banjir maeng. Dadi nag iso yo kudu dilateh ben ora wedi ambek klelep polahe ora kulino ambek banyu terus yo kudu iso sinau ngelangi ben ora kagok nag apan ngadepi perkoro banjir maeng.
Roso wedi polahe delok setan iku yo ora nggumun se, soale rupane setan iku medeni, ora koyok barang sing dipetuki menungso. Koncoku sing tau diketoki gendruwo ae saiki nag dijak metu bengi wes ora tau gelem mergo saking wedine nag kebalenan mane. Roso koyok ngunuku kudune nang diilangno soale nag ora nang diilangno bakal keterusan terus garai wong iku maeng ora wani lapo-lapo nang kondisi sing podo pas dipetuki setan iku maeng. Yo jane ora atek wedi nemen-nemen wong setan kan mok ngetok sedelok terus ora bakal iso ngetok terus soale ancene seje alam. Tapi sing jenenge wong wes kadong keweden ambek trauma yo mesti ae bakal wedi.
Ngilokna wong liya iku tindakan sing ora disenengi karo Gusti Allah. Wong sing senengane ngilokna wong liya iku sejatine wong sing sombong kan ngerasa awake dhewe sing paling bener lan paling apik. Tuladhane wong sing seneng ngilokna wong liya elek, dheweke wis mesti ngerasa yen awake iku wong sing paling ayu utawa bagus. Ngilokna fisik iku uga kaya ngilokna Allah sing wis nyiptakake manungsa. Allah nyipatakake manungsa karo fisik sing beda-beda iku tujuane supaya manungsa dadi bersyukur lan bisa nrima apa anane. Ora malah kanggo bahan ngilokna wong liya. Mula kene yen beriman karo Allah aja nganti ngilokna fisike wong liya, ya!.
Ancaman militer iku ancaman sing nganggo kekuatan bersenjata sing terorganisasi terus dinilai nduwe kemampuan mbahayakno kedaulatan negara, keutuhan wilayah negara, ambek keselamatan segenap bangsa. Onok akeh jenis ancaman militer sing tercantum nang UU nomer 3 tahun 2002 nang penjelasan pasal 7 ayat 2 tentang agresi. Nang kene bakal dijelasno papat di antara akehe jenis ancaman militer. Siji, agresi. Agresi iku berupa penggunaan kekuatan bersenjata ambek negara liyo sing bakal ngaruh nang kedaulatan negara, keutuhan negara, ambek keselamatan warga kono. Lono, pelanggaran wilayah. Maksute iku tindakan ngeleboni wilayan tanpa izin, bah iku nganggo pesawat utowo kapal. Telu, spionase. Maksute iku kegiatan teko intelijen sing dilakoni gawe ngentokno informasi utowo rahasia militer utowo negara. Papat, sabotase. Kegiatan iki dilakoni gawe ngerusak instansi penting militer utowo objek vital nasional dan isok mbahayakno keselamatan bangsa.
Awak dhewe sok ketemu telek khewan neng dalan. Biasane kui awak dhewe nemoke telek jaran sing geret delman utowo telek-telek wedhus sing bar diangon. Yen awak dhewe delok telek -teluk kui meding awak dhewe hindari. Soale, kui uga iso gawe reged omahe dhewe. Misale, awak dhewe ora sengojo ngelindes telek kui nganggo ban montore dhewe. Padahal montor kui pas wengi mlebu omah. Mergo neng bane ono teleke, omahe dhewe dadi mambu. Yen misale, awak dhewe midak kui nganggo sendal. Pas sendale ditotok neng rak, telek uga melu nempel neng kasut lan sandal-sandal sing liyo. Makane kui, timbangane awak dhewe kudu ngerisiki omah utowo kendaraane dhewe, mending awak dhewe hindari telek kui neng dalan.
Aku ora ngerti opo jurusan sing kudu tak pilih neng kuliah pas SMA. Aku mung iseng wae milih Sastra Indonesia pas jalur SNMPTN. Alesane uga simpel, aku yakin karo bijiku pas sekolah kui aku bakal ketompo ning kono. Nanging, aku ora ngerti pelajaran koyo ngopo sing iso tak jepuk kanggo bekel golek gawean. Aku ora ngerti kui tekan aku mlebu neng kelas filologi. Elmu filologi kui bidang ilmu sing selama iki tak goleki. Aku seneng karo sejarah lan aku uga seneng karo nasihat utowo kebijaksaan seko nenek moyang. Rong perkoro kui mlebu neng pelajaran filologi. Filologi kui ilmu sing mempelajari babagan teks utowo naskah kuno.
Marah tanpa penyebab iku akeh banget penyebabe. Salah sijine iku gangguan mental sing onok nang njero awak dewe. Ben eroh gangguan mental opo sing diderita awak dewe, awak dewe kudu konsultasi nang psikolog utowo psikiater. Rong ahli iku isok ditemoni nang Rumah Sakit. Salah sijine iku Graha Amerta. Nek awakmu butuh mrono, tutono rute iki. Berangkat teko jalan Walikota Mustajab, mlaku lurus. Jupuk jalur kiwo nang jalan Mayjen Prof. Dr. Moestopo dan terus dalan tuti dalan iku. Nek ketemu Rumah Sakit Husada Utama, awakmu belok nengen nang jalan Dharmawangsa. Mbari ngono, belok ngiwo nang jalan Airlangga. Engkok tujuane onok nang kiwo dalan.
Kejebak macet kui mesthi marai mangkel. Awak dhewe ora gelem wektu duwe entuk gur mung dalan. Awak dhewe uga bosen neng jero mobil utowo neng duwur montor ora iso ngopo-ngopo. Seko penyababe, macet kui akeh jenise. Sing pertama, macet mergo preinan. Pas lagi preinan dowo, akeh wong sing pengen plesiran utowo dolan, dadine kendaran dadi numpuk neng dalan. Sing keloro, macet mergo mudik. Pas nyeraki bakdo kui akeh wong sing arep baling neng desone dhewe-dhewe. Biasane kui sakdurunge bakdo sing macet seko arah kulon, yen bar bakdo seko arah wetan. Sing ketelu, macet mergo bencana alam. Iso wae ono tanah longsor utowo wit tibo sing ngalangi dalan. Iso uga dalan kui lagi keno banjir bar udan deres.
Penyakit mental hyperarousal kuwi salah siji penyakit sing disebabake saka komplikasi PTSD. Hyperarousal iki duwe akibat sing luwih gedhe saka PTSD yen ora cepet ditangani. Penyakit iki dipicu saka pengalaman sing marai trauma utawa marai emosi penderitane ora stabil. Pengalaman sing paling sedih uga bisa dadi pemicu penyakit iki. Penyakit iki ora mung insomnia, tapi efeke bisa ning jantung lan nyebabake aritmia utawa denyut jantung sing ora stabil. Hyperarousal uga bisa nyebabake mimpi sing ala kanggo penderitane. Penyakit iki uga nyebabake penderitane wedi lan ora wani ngadepi marabahaya lan masalah. Penyakit iki nduwe jangka wektu sing luwih dawa lan luwih angel diobati.
Keno PHK kui, hal sing paling ora ngepenake kanggo akeh wong, salah siji karo wong-wong enom sing lagi ngerintis karire. Dee wes ngeliwati akeh penolakan ben entuk gawean kui nanging akhire dipecat uga. Naning, mergo isih enom kui awak dhewe kudune ora sedih-sedih banget. Emang, awak dhewe dadi ora duwe gaji utowo penghasilan kanggo ngecukupi kebutuhan utowo kepenginan. Sisi positife, awak dhewe mungkin dihindarke seko gawean sing ora cocok. Iso wae selama iki awak dhewe tetep ono neng gawean kui mergo gajine dudu mergo awak dhewe seneng karo gaweane. Awak dhewe dadi iso jajal gawean ning bidang sing bedo supoyo awak dhewe iso entuk gawean sing sesuai karo kemampuan lan minate dhewe.
Plagiat iku akeh banget kedaden nang dunia akademik, terutama nang dunia perkuliahan. Hampir nang kabeh jurusan iku pasti tau onok kasus plagiarisasi. Tapi plagiarisasi iku bakal gampang banget gawe kedeteksi nek awakmu kuliah nang jurusan Sastra Indonesia. Nang jurusan iki, kemampuan menulis iku bener-bener diutamakno dan gak bakal isok awakmu ngeplagiat nang kene. Hal iki mergo dosen e iku bakal eroh endi tulisan sing asli ambek tulisan sing jiplakan. Gaya bahasane wong siji ambek wong liyo iku bedo, dan kabeh dosen nang jurusan Sastra Indonesia isok ngenali kabeh gaya bahasane para mahasiswane. Dadi nek salah siji mahasiswa sing biasane gaya bahasane koyok A, terus moro onok tugase sing nganggo gaya bahasa B, pasti bakal konangan.
Autophobia kuwi salah siji jenis fobia sing wedi marang urip dewean lan ora ana sing ngancani. Fobia iki pancen ora kalebu gangguan mental parah nanging tetep wae ngerasa ora nyaman lan ngerasa gugup. Wong sing nduwe fobia iki nduwe perasaan kudu dikancani wong terus lan ora bisa nang ngendi-ngendi dewean. Senajan fisike aman, wong sing kena Autophobia iki sering ngerasa ora aman saka maling, wong sing ora dikenal, suasana sing sepi, ora disenengi wong lan ditinggal. Gejalane uga meh padha karo fobia liyane yaiku keringeten, ndredeg, sesek napas, mumet, gangguan pencernaan, lan uga sak panunggale. Autophobia iki uga bisa ngganggu urip secara sosial.
Wong tuoku biyen tau ngandani nag awakmu ora wani dewean yo awakmu kudu moro nang wong kaeh ben wedi, iku pas aku isek cilik. Tapi pas aku wes rodok gedeh, wong tuoku ngomong nag awakmu isek wedi nag dewean paranono opo sing garai awakmu wedi ben awamu iku ero opo sing marakno awakmu wedi. Terus nag iso dolano sing adok ambek gembulo karo wong akeh ben awakmu iku duweni mental karo pikiran sing resik ora endot koyok areng. Dadi kanggo wong sing ancene wedian ang dewean iku yo kudu iso latihan ngadepi wedine gal saitik ben ora tau ambek ora ketalep nag wes kadung ketalep ambek wes kacel mesti bakal ewo ngilangnoe.
Saiki, panggon wisata kolam renang iku wes akeh banget dan mesti dadi destinasi favorit e wong-wong. Salah sijine iku Waterpark. Nang Waterpark, gak mek onok kolam renang tok, tapi onok sisan panggon dolen banyu sing asik. Mangkane iku sing dolen mrono iku gak mek uwong sing isok renang tok, tapi uwong sing gak isok renang pisan. Gawe awakmu sing gak isok renang, usahakno tetep onok nang area kolam sing awakmu sek gaduk. Gak usah nang panggon sing jero banget. Soale tujuane nang Waterpark iku kan gawe seneng seneng, guduk gawe lomba renang. Dadi mending nggolek aman ae, timbang engkok awakmu kelelep nang Waterpark tambah ewoh kabeh.
Akhir-akhir iki lagi akeh banget cerito uwong sing gak sengojo ndelok hantu mboh nang ndi. Ngomonge de’e mek meneng tok, tapi moro ketok onok sesuatu putih-putih lewat. Onok sisan sing ngomong nek de’e diketoki hantu iku nang panggon tertentu tok. Nek semisal awakmu sisan ngalami iku, ojok lali gawe moco ayat kursi sing akeh. Ayat kursi iki dijupuk teko Al-Qur’an yaiku surat Al-Baqoroh ayat 255. Ayat kursi iki nduwe arti memohon perlindungan nang gusti Allah SWT. Hal iku sing marakno ayat iki isok dadi ayat pengusir sekaligus ayat sing paling diwedeni karo setan. Dadi nek awakmu diganggu karo setan, akeh-akeh moco ayat kursi.
Aku duwe kanca saka Papua sing kuliah ning Jawa jenenge Belda. Belda iki mahasiswa sing oleh beasiswa langsung saka pemerintah kanggo daerah tertinggal lan diwenehi kesempatan kanggo kuliah ning kampus kanggo mbangkitake semangat bocah sing urip ning pedalaman kanggo sekolah. Belda iki bocahe apikan lan dadi kanca sing lucu uga pinter ning kelas. Dekne uga aktif ning kampus. Nanging ing sawijining dia, Belda iki mlebu kuliah nanging karo rupa sing nesu-nesu amarga ning kendaraan umum mau ana bocah sing ngundang lan ngece dekne amarga dekne saka Papua. Jarena dekne pegel amarga sing ngomongi kuwi wong sing wis gedhe lan kudune ngerti babagan iki.
Akeh wong sing seneng ngopeni kewan nanging ora peduli marang lingkungan sosiale. Jaman saiki, wong padha ngopeni kewan kaya kucing uga kelinci sing kotorane mambu lan bisa ngganggu tanggane nanging ya tetep ora peduli senajan wis ditegur. Kotoran sing ora cepet diresiki iki bisa ngundang penyakit kaya infeksi pernapasan uga penularan penyakit kewan marang menungsa. Rusuhe kandhang iki uga dipercaya bisa marai angel nduwe keturunan. Kamangka, para bocah kos saikil luwih teges babagan aturan nggawa kewan peliharaan lan malah ngelarang amarga ben ora ngganggu lan ngerusak hubungan sing ana ning kosan amarga kotoran kewan kuwi mambune bisa mbuleng lan marai mual.
Mbujuk iku salah siji tindakan sing paling gak disenengi ambek kabeh uwong, tapi sek akeh dilakoni sisan. Onok akeh penyebab wong iku mbujuki. Mulai teko ben ketok apik, nutupi kesalahan, dan akeh liyane maneh. Padahal kebiasaan mbujuk iku marakno rugi nang awak dewe dan isok berujung isin karepe dewe pas konangan. Teko kono, awak dewe kudu mulai leren gawe mbujuki. Cara gawe ngatasi mbujuk iku koyok ngene. Siji, golek opo sing dadi penyebabe ben isok nyegah gawe mbujuk. Loro, terapno batesan. Telu, ilangno pikiran elek nek awakmu kate ngomong jujur. Papat, terimo kenyataan. Limo, kelola stres. Terakhir, konsultasi nang pihak profesional.
Urip ing donya iku sawang sinawang. Dadi manungsa uga kudu bisa urip jejer karo makhluk liyane. Salah sijine lelembut. Barang alus kaya lelembut ngene iki ora bakal guda utawa ngamuk ning manungsa yen ora diganggu. Sawalike, barang alus kaya ngene bakalan ngguda banget nalika panggone dirusak utawa diusik. Lelembut wis duwe panggon sing wis dianggep dadi omah utawa sarange karo lelembut liyane. Biasane panggon sing wis ora tau dinggoni, peteng, lan rusuh. Mulane yen ana panggon kaya ngono aja nganti dirusak, aja nganti diusik, lan aja nganti diganggu. Yen pengin ngeresiki utawa mindah apa-apa, kudu ijin dhisik ya supaya loro karone ora ngerasa keganggu!.
Bahan sing apik gawe kampas rem iku material sing nduwe koefisien gesek sing apik gawe teromol utowo cakram rem. Biasane, koefisien gesek kampas rem iki bakal berkurang seiring karo mundake temperatur kampas ambek teromol utowo cakram. Proses iki sing disebut fading dan suwe suwe isok beresiko kedaden brake fading. Brake fading iki peristiwa rem blong sing terjadi mergo kampas rem kelangan traksi nang teromol, dadi kampas rem isok dikondo gak gaduk nang teromol e sing marakno gak onok gaya gesek iku mau. Biasane koyok ngene iku mergo rem bekerja terlalu abot sing marakno peningkatan panas nang kampas rem. Fenomena brake fading iki paling sering terjadi nnag rem teromol sing onok nang bus utowo truk.
Pas aku KKN biyen kui, aku ngepasi karo bakdo idul adha. Aku lan konco-koncoku setim kui dadi ngewangi panitia kurban neng kono. Awak dhewe ngewangi ngetok-ngetoki daging sing wis disembeleh lan ngirim-ngirimi daging sing wis dibungkusi neng omah-omah ning kampung kui. Nanging pas kui, ono koncoku sing ora ngewangi seko awal tekan akhir acarane kui. Dheweke dudu ora kepengen ngewangi, nanging dheweke ora iso. Dheweke ora kuwat ngambu daging sing amis koyo ngono kui. Dheweke jijikan karo ambu sing amis-amis. Dadi dheweke mung ngewangi awak dhewe pas bagi-bagi. Kui wae itungane dheweke ngancani, soale dheweke tetep ora wani cerak-cerak karo kantong sing isine daging.
Akeh hubungan keluarga sing remuk pas lagi jaman-jamane pemilu 2019 wingi. Wong-wong iso tekan ora seneng karo angota keluargane dheweke mergo beda pilihan presiden pas kui. Ora mung kui, wong-wong uga akeh sing podo saling benci mergo ora seneng karo ras, agama, utowo suku tertentu. Keluargaku termasuk sing hubungane dadi rada renggang mergo kui. Budhe ke ono sing luwih dukung Prabowo lan budhe sing liyane ono sing dukung Jokowi. Sing dukung Prabowo kui alasenane luwih Islami yen milih sing liyane kui umat Islam kui iso makin terpuruk. Akeh-akehane sing dukung Prabowo kui ora seneng karo etnis Tionghoa. Budhe-budhe kui tekan meneng-menengan pas pemilu kui. Malah ono sing tekan metu grup keluarga barang.
Dino iki Firda lagi entok jadwal gawe WFH, sing berarti de’e bakal njogo omah soale kabeh yo podo kerjo ambek sekolah. Pas jam 10, adike sing TK moleh. Buru tutuk omah, Firda kaget ndelok adike nangis gero-gero. Akhire Firda langsung ngampiri adike dan takon opo’o. Adike Firda ngomong nek de’e di-bully mergo gak eroh panganan jenenge sushi. Mergo iku, de’e dilokno kampungan ambek konco koncone. Dan adike iku keweden pol sampe gak gelem melbu sekolah maneh sesok e. Firda akhire nuruti njaluk e adike dan njarno arek iku gak melbu sekolah sak dino. Sesok, de’e wes niat gawe lapor nang guru sekolah e adike ben tindakan bully iku ndang ditindak dan adike isok sekolah dengan tenang maneh.
Wong sing nang dunyo iku roto-roto nag ono panganan endut yo mesti rodok mangkel ambek jember mergo rupane sing ora kenek dipangan. Nah endut iku maeng yo karek delok endute kenek opo, nah kenek barang sing ancene ora rusoh yo ora bakal jijiki, tapi nag sampek kenek barang sing ancene jijiki yo bakal jijik sing delok maeng. Nah nag ancene kadung ketok perkoro ngunuku sing tepak yo palang mireh wae ben ora ketok moto mergo nag ketok perkoro ngunuku kanggo wong sing seneng panganan mesti iso dadekno kelengan terus nag ancene mangan panganan. Mangkane wes palang mireh wae ben ora sampeh dadekno ilingan perkoro sing elek.
Ulan wingi pas aku dolan ambek koncoku nang alun-alun kota Bakpiah, koncoku moro-moro mandek ambek ngombe banyu, terus moro-moro kelakoane iku aneh. Pas tak takoni lapooh kok ngunu iku? deke ngomong "aku kok ngeroso koyok bocah sekolah ambek wong iku yo". Terus pas aku noleh, aku guyu ngakak sampek wetengku loyo polahe nag ngarep klambine podo ambek wong-wong sing wisata sak bes maeng. Nah koncoku sing wes kisinen terus akhire nyela jaketku gawe nutupi klambine sing podo maeng. Terus pas liwat pinggire tak beroki "mas anggotamu kari siji nang kene lok, iki jaketan". Terus koncoku miso-miso soale wes kisinen ambek raine ambange pol.
Ulan wingi pas ancene udan-udanan ora karoan mesti akeh pakean sing ora enak ambune. Nah pas iku, koncoku gawe klambi sing ancene rodok ora garing terus ambune rodok ora enak, nah koncoku sing sijine bocah wedok sing ancene terkenal nerocos lambene iku moro-moro ngomong nang koncoku sing gawe klambi ora langsung pas diumba maeng nag ambune ora enake pol garai irung keri. Nah aku sing ngerti iku langsung tak tengai ben ora marakno bocahe isin. Soale aku ngerti nag keadaane deke iku termasuk perekonomian elit (ekonomi sulit), dadi ben deke ora kisinen nemen mergo dilokno bocah wedok maeng. Yo masio ngunu deke iku asline wes kisinen mergo wes dielokno maeng.
Puput lan Rani dolan ana ing Mall paling gedhe ning Jakarta. Rani kepengin tuku tas, Puput kepengin tuku klambi sing lagi ana diskon gedhe-gedhean. Nalika lagi ngancani Rani kanggo milih tas, Puput kaget kaya ndelok wong sing dikenal uga lagi milih tas ning kana. Ndilalah kuwi yaiku Winwin, salah siji idola sing ana lagi misuwur ana ing Indonesia. Puput gemeter amarga ora nyangka bakalan ketemu Winwin ana ing toko tas kaya ngene. Kanti ngati-ati Puput njajal kanggo nyapa Winwin. Karo ngguyu, Winwin nyauti lan nyapa Puput sisan. Mumpung ana kesempatan, Puput njajal takok ning Winwin kanggo njaluk foro bareng. Winwin ora kabotan lan akhire foto bareng. Puput seneng lan ngerasa oleh rejeki ana ing awan iki.
Ancaman ning internet kuwi bisa dadi salah siji kasus pidana amarga bisa marai wong ora nyaman. Biyasane, ancaman iki tekane saka kubu sing lagi perang ning internet kaya partai politik utawa golongan. Ancaman sing marai korban ngerasa diintimidasi iki bisa macem-macem bentuke, kaya serangan marang identitas, hasil tulisan, utawa komentar sing ngundang kontroversi. Ancaman iki uga ngerasa wong kadhang wedi lan milih nutup akun. Nanging, sifat sing ngancem  iki kadhang efektif yen tingkah sawijine golongan iki wis mulai meresahkan uga marai mangkel. Kamangka, ancaman secara pribadi iki bisa dipraktekake marang provokator sing ana ning media sosial ben luwih bisa njaga ketenangan.
Liburan iki, akeh panggonan wisata sing mbuka wahana sing ana hubungane karo banyu kaya prau dayung lan uga kendaraan ning taman air. Amarga kendaraan iki biasane ana mesin lan dayung, kamangka mbutuhake danau sing jero. Pengunjung panggonan wisata iki kudu ati-ati amarga bisa kelem lan bisa ora ketulung amarga wahana kuwi pancen ora disedhiakake kanggo renang. Nanging, para pengelola mesti nyediakake alat sing aman kaya rompi pelampung, piranti P3K, lan uga ana petugas keamanan. Amarga kuwi, awak dhewe sing ana ning panggon wisata iki kudu ati-ati aja nganthi liburan iki bisa rusak amarga kedadian sing ora dipengenake kaya kelelep amarga kurang ati-ati.
Aku duwe konco sing sangare megilan, ambek bocah-bocah nag kelas mesti ora ono sing wani ambek dekek polahe deke iku meneng tapi nag wes kadung digodoe mesti sing godoe entek dikaploki ambek deke. Tapi bocah sing kendele koyok ngunu tibake bocahe pas loro yo wedi nag disutik. Mesit nag loro iku ora tau gelem disuntik jarene nak suntik iku loro ambek ora seneng karo dome suntike maeng. Yo asline ora kok ora seneng tapi ancene deke iku wedi ambek dome suntik iku maeng. Yo ancene akeh bocah sing wedi ambek sing jenenge suntik pas aku sekolah biyen tapi, nag deke iku nag wes kadung emoh yo mesti emoh ambek bakal ora gelem budal. Polahe wedine maeng.
Aku mau lagi delok tontonan kanggo anak-anak sing ditoke karo omah produksi Visineme. Jeneng acarane kui Taman Domikado. Kui model koyo sandiwara boneka. Yen neng luar negeri kui, mirip koyo Sesame Street. Episode sing tak tonton mau nyeritake. Karakter sing jenenge Beo sing ngeredi klambi anyar koncone. Klambi anyar lan putih kui ora sengojo keno cat. Beo wedi yen koncone ngerti klambine ketumplekan cat dheweke bakal diseni. Kanggo ngilangi wernone kui, Bea ngumbah klambine. Nanging bukane dadi resik, nanging wernone malah dadi luntur. Dheweke dadi soyo panik. Nanging untunge, pas koncone kui, Bea, delok klambine sing tipak cat mau, dheweke malah seneng. Soale klambine dadi werno-werni.
Gawe muslim, kabeh jenazah sing kate dikubur iku kudu diadhusi disik. Ngadhusi jenazah iku yo onok tata carane. Pertama, delehen jenazah dengan posisi sira sing rodo duwur nang panggon sing wes disediakno. Wong sing ngedhusi nek isok nganggo sarung tangan. Jupuk kain penutupe jenazah dan ganti karo kain basahan cek aurate tertutup. Resikno untune, lubang irung, lubang kuping, celah ketek, celah jari tangan, sikil, ambek rambute. Mbari ngono resikno kotoran jenazah sing teko ngarep utowo sing mburi disik. Carane teken wetenge alon-alon sampe isi wetenge metu kabeh. Terus siram utowo basuh kabeh anggota tubuh nganggo banyu sabun. Terus siram nganggo banyu resik sambil niat. Mbari niat, iringno jenazah nang tengen, basuh bagian lambung kiwone bagian mburi. Mbari ngono, siram nganggo banyu resik teko sira sampe ujung sikil terus siram mareh nganggo banyu kapur barus. Jenazah diwudhuno koyok wong wudhu sak durunge sholat. Nek metu najis maneh dan kenek awake, kudu diadhusi balik. Nek najise mek kenek kafane, gak usah diadhusi maneh dan cukup diguwak kain kafane. Nek wes mari kabeh, keringno nganggo anduk dan dinggoni wangi-wangian sing gak mengandung alkohol. Mari ngono baru dikafani.
Penyesalan neng urip iki sing paling diseselke akeh wong kui ora ngungkape perasaane langsung. Akeh wong sing milih mendem opo sing dirasake. Ukara sing paling umum kui "aku tresno" lan "aku jaluk ngapuro". Yen awak dhewe seneng utowo karo wong kui, awak dhewe kepengen wonge kui ngerti. Nanging, usahane dhewe gur tekan ngebayange ngomong tok, ora ono tindakan sing nyoto. Padahal, yen perasaan kui iso diomongke, iso wae hubungane awak dhewe karo wing disayangi kui luwih rengket. Ukara sing sijine uga angel diungkapke. Ngaku yen awak dhewe salah kui pancen abot. Nanging, yen awak dhewe iso ngiliwati alangan kui, awak dhewe iso benake hubungane karo wong kui.
Aku tau neng mal delok dompet tibo. Aku ngerti persis sopo sing duwe dompet kui. Aku ora ngerti wonge kui sopo nanging aku delok pas dompete kui wis tibo. Aku delok wonge mlaku, nanging ora sadar yen dompet tibo. Akhire, aku jipuk dompet kui ben iso langsung ngekei dompete langsung. Pas aku nyekel dompete, wong kui wis adoh. Dadi aku kudu ngoyak. Mergo lumayan adoh kui, aku mlakune dadi rodo cepet. Nanging, suwe-suwe, langkahe wonge kui dadi makin cepet. Kui tetep tak etuti. Dheweke malah dadi mlayu. Ora gelem keri, aku langsung mlayu. Terus aku mikir, ketoke wonge kui wedi mergo aku koyo ngetuti dheweke. Makane kui, aku langsung bengok, ngandani wonge yen dompet tibo. Aku bengoke rodo kebanteren dadi dideloki wong-wong. Nanging sing penting, wonge kui wis entuk dompete balik.
Wong sing kaget nalika meteng iku lumrah. Kadang ana wong sing rabi nanging isih gurung siap kanggo duwe anak. Wong kaya ngene kadang pengin pacaran dhisik karo bojone lan ngentekna wektu wong loro. Wong sing kaya ngene bakalan wedi banget ngadepi masa hamil iku. Nanging ning kene wong wedok ora perlu wedi amarga duweni bojo. Wong meteng iku ora mung dibebanke ning wong wedhok nanging wong lanang uga kudu duweni peran kanggo ngewangi. Babagan kaya ngene kudu dirunding dhisik sadurunge rabi supaya mengko ora bingung nalika wes kedadean kaya ngene. Mula yen isih durung siap kanggo meteng, bisa diprogram kanggo nunda meteng dhisik.
Organisasi Pertahanan Sipil utowo biasa disingkat dadi Hansip iku salah siji pertahanan ambek keamanan sing dibentuk ambek pemerintah nang Indonesia. Berdasarno Keppres No. 55 tahun 1972, Hansip iki dadi komponen Hankam ambek komplemen ABRI. Organisasi iki awale dibentuk sejak pemerintahan Hindia Belanda gawe ngadepi serangan Jepang ket tahun 1939. Ket jaman kemerdekaan, Hansip pertama kali diatur karo keputusan wakil menteri pertama urusan Pertahanan/Keamanan Nomor MI/A/72/62 pas tanggal 19 April 1962 tentang Peraturan Pertahanan Sipil. Saiki tanggal iku diperingati dadi hari ulang tahun Hansip nang Indonesia. Pas tahun 2002, jeneng Hansip iku berubah dadi Linmas alias Perlindungan Masyarakat. Pas tahun 2014, organisasi iki dibubarno langsung karo presiden SBY.
Pas aku SMA, onok salah siji konco lanang sing terobsesi banget ambek aku. Sebut ae inisiale U. Awale si U iki gak nyudokno nek de’e iki terobsesi. Malah de’e iki sifate lembut dan baik banget, makane aku yo sampe jatuh hati nang de’e. Hampir ae aku pacaran ambek de’e, tapi gak dadi. Tapi hubungane awak dewe wes intens banget, dan teko kono aku eroh nek de’e iku terobsesi ambek aku. Untunge aku isok lepas teko jeratane de’e. Onok cara sing tak lakoni cek isok lepas teko si U. Pertama, aku ngeblok nomere cek arek iku gak isok ngehubungi aku. Berhubung awak dewe sekelas, sak isok mungkin aku selalu nempel nang konco lanangku sing liyane. Tujuane gawe ngelindungi diri dan si U iki gak bakal wani nyedek nek aku ambek arek lanang liyo. Soale de’e gak pinter adu hantam. Dan ben aku dewe dan de’e nyedek, aku bener-bener ngusir de’e terang-terangan sampe de’e ngeroso isin soale wes dideloki wong akeh. Aku ngelakoni cara-cara iku, dan untunge suwe-suwe si U iki sadar dan menjauh teko aku.
Nag ono wong utang akeh mesti isin. Padal asline perkoro iku kan ora perkoro sing kudu diisine. Nag ancene dadekno perkoro iku maeng dadi ngisin-ngisine lapooh kok tambah akeh wong sing utang. Dadi sing garai metune roso isin nang wong sing utang gede iku maeng ora utange, tapi gengsi sing ono nang pikirane wong iku maeng sing marakno roso isin maeng dadi ora karoan. Nah nag ancene isin polahe utange sing gede yo nang disauri gal saitik ben ora marakno roso isin nang ati tambah ora karoan soale biasane ngunuku iso ganggu aktivitase wong sing utang maeng polahe ke ganggu ambek roso isin sing metu nang awake iku maeng.
Suudzon iku berprasangka elek nang wong liyo. Nek gawe wong Muslim, suudzon iku wes dilarang dan isok marakno duso sisan. Biasane suudzon iku mergo uwong nduwe dendam masa lalu ambek pihak iku, utowo ancen bawaan teko wong iku sing senengane berpikir elek nang kabeh uwong. Padahal sing koyok ngono iku gak apik. Suudzon iku engkok ujung-ujunge dadi fitnah, dan malah marakno duso sing luwe gede maneh. Terus semisal tuduhan iku gak bener, awakmu maleh dadi isin dewe. Dadi gawe awakmu sing sek nduwe kebiasaan suudzon, mulai diilangno dan digenti dadi husnudzon alias berprasangka apik nang wong liyo nek gelem ati dadi adem ayem.
Biyen sak durung korona nag kampusku gelek akeh konser, awit teko bend kampus sampek ngundang artis-artis utowo penyanyi sing wes gelek metu nag TV. Artis iku maeng contone koyok almarhum didi kempot. Pas iku aku ora ngerti nag ono didi kempot sing dadi bintang utama sing diundang gawe ngeramekno ulang tahun fakultas nggonanku. Dadi pas bocah rame-rame nag ngarekpe fakultas aku mok yawang tok ambek mikir paling biasa konsere bocah-bocah kampus. Lah tibake pas lagu pertama di nyanyekno, kok suarane ora asing, terus aku delok tibak'e didi kempot sing nyanyi. Langsung laptop tak tutup terus melok rame-rame ambek bocah-bocah. Yo senenge pol se iso petok ambek idola sing lagune paling hit.
Wingi aku pas dolan nag kota gadis, aku ketemu ambek wong nag salah sijine deler montor sing lumayan gede nag kota iku. Deke cerito nag senenge pol iso tuku sepeda sak wise nabung rong tahun. Deke tuku iku asline pengen nyenengno wong tuwokne soale wong tuwone pengen ndelok anake iso mandiri. Tapi sing garai aku njumbol yoiku wong iku maeng jaluk nang petugase nag sepeda iku dikon ngeterno jam 5an sore soale nag kampunge jam sak mono wong-wong sepi soale podo repot nang mesjid gawe toto-toto sembayang magrib. Pas tak takoni lapooh mas kok jaluk jam sak mono. Jarene wonge "aku ancene seneng iso tuku barang sepeda iku sak wise nabung rong tahun, tapi roso seneng iki cukup dirasakno ambek keluargaku ae, ojo sampek song sak liyane keluargaku iku ero, solae durung karuan wong iku maeng seneng ambek opo sing tak rasakno".